Tyve på spil i Hou

Redaktionen er bekendt med, at der har været en række indbrud i private hjem her i byen.

De er begået, mens beboerne har været bortrejst, og der er hovedsageligt stjålet sølvtøj og guld- og sølvsmykker.

Hvordan tyvene finder ud af, at folk er på ferie kan være svært at vide, men man kan måske som naboer hjælpe hinanden, når man er hjemmefra i flere dage.

Man kan få naboerne til at holde øje med huset. Måske sætte en bil i indkørslen, tømme postkasse, hænge vasketøj op og trække gardiner for om aftenen og trække dem fra om morgenen.

Der findes også et koncept der kaldes ”Nabohjælp”, hvor man får advarselsskilte til at sætte på dørene og andre metoder for at mindske risikoen for indbrud.

28.07.2016/Ingrid Ravnsbo